Diari Oficial de la Generalitat Valenciana


Sumari del DOGV 3807, del 03-08-2000 (2000/6427)

Informació pública d'una alternativa tècnica de programa per al desenvolupament del sector 21 de les normes subsidiàries de Finestrat.
--------------------------------------------------------------------------------------------------------------------------------------

### Dades del document

Número de DOGV
:   3807

Data del DOGV
:   03-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6427


Organisme emissor
:   Ajuntament de Finestrat

Tipus de document
:   Anunci

Informació pública d'una alternativa tècnica de programa per al desenvolupament del sector 21 de les normes subsidiàries de Finestrat. [2000/X6427]
  
La mercantil Terramit, SA, ha presentat una alternativa tècnica de programa per al desenvolupament de sector 21 de les normes subsidiàries de Finestrat, a l'empara d'allò que s'ha establert en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació d'allò que s'ha establert en l'article 46.3 de la referida Llei, escau sotmetre el referit programa amb tota la documentació annexa (pla parcial, avanç d'urbanització i homologació modificativa) a informació pública, pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el dit termini els interessats en aquest procediment podran formular qualssevol al·legacions que al seu dret convinguen, així com altres alternatives tècniques de programa i, si és procedent, proposicions juridicoeconòmiques, tot això en els termes i les condicions de la citada Llei 6/1994. Aquest termini quedarà prorrogat per 20 dies addicionals si que durant els 10 primers d'informació pública cap persona es comprometera de presentar una alternativa tècnica distinta a la inicial i en prestara caució, en la quantia que reglamentàriament es determine.
  
El present expedient administratiu junt amb la seua documentació podrà ser consultat a l'Ajuntament de Finestrat, els dies hàbils i durant les hores d'atenció al públic.
  
Les al·legacions que, si és procedent, foren formulades seran presentades davant de l'Ajuntament de Finestrat.
  
Així mateix per mitjà del present, segons allò que s'ha preceptuat per l'article 46, paràgrafs quart i quint de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a l'acabament del termini de 20 dies anteriorment indicat. Durant el dit termini podran formular-se les referides proposicions a l'Ajuntament de Finestrat de 9.00 a 14.00 hores.
  
Finalitzat aquest segon termini, el següent dia hàbil, excepte si és dissabte, i en aquest cas haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament de Finestrat.